CELEX: 62005TN0041
Language: sk
Date: 2005-01-28 00:00:00
Title: Vec T-41/05: Žaloba podaná dňa 28. januára 2005: Dimon Incorporated proti Komisii Európskych spoločenstiev

16.4.2005   
            
            
               SK
            
            
               Úradný vestník Európskej únie
            
            
               C 93/33
            
         Žaloba podaná dňa 28. januára 2005: Dimon Incorporated proti Komisii Európskych spoločenstiev
   (Vec T-41/05)
   (2005/C 93/64)
   Jazyk konania: angličtina
   Dimon Incorporated, so sídlom v Danville, Virginia (USA), v zastúpení: L. Bergkamp, H. Cogels a J. Dhont, advokáti, podal 28. januára 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil články 1, 3 a 5 napadnutého rozhodnutia v rozsahu, v akom sa dotýkajú Dimon Inc.,
            
         
               —
            
            
               subsidiárne, znížil výšku pokutu uloženej Agroexpansión a spoločne a nerozdielne Dimon Inc.,
            
         
               —
            
            
               zaviazal Komisiu nahradiť trovy konania.
            
         Žalobné dôvody a hlavné tvrdenia
   Žalobca napáda rozhodnutie Komisie z 20. októbra 2004 o konaní na základe článku 81 ods. 1 ES (vec COMP/C.38.238/B.2 – surový tabak v Španielsku). Žalobca tvrdí, že nie je správnym adresátom rozhodnutia.
   Na podporu svojej žaloby žalobca uvádza porušenie článku 81 ods. 1 ES, článku 23 ods. 2 nariadenia č. 1/2003 (1), a zásady proporcionality. Podľa žalobcu sa Komisia dopustila zjavnej chyby pri hodnotení, keď rozhodla, že žalobca ovládal Agroexpansión počas doby porušenia a preto nesprávne adresoval rozhodnutie žalobcovi, a prekročila najvyššiu možnú sumu pokuty, ktorá sa dá uložiť Agroexpansión, keďže Komisia zohľadnila skupinový obrat Dimon-u pre vypočítanie maximálnej sumy pokuty.
   Žalobca ďalej uvádza porušenie zásady proporcionality a zodpovednosti v rozsahu, v akom bol žalobca uznaný za zodpovedného za jedinú a zložitú dlhodobú kartelovú dohodu vykonávanú Agroexpansión, o ktorej žalobca nebol informovaný.
   Žalobca takisto uvádza porušenie zásady proporcionality a zodpovednosti a článku 23 ods. 2 nariadenia č. 1/2003. Podľa žalobcu nemal byť uznaný za zodpovedného za porušenia, ktoré sa stali predtým, čo sa Agroexpansión stal súčasťou skupiny Dimon.
   Nakoniec žalobca uvádza porušenie zásady legitímnej dôvery pri uplatnení poľahčujúcej okolnosti na základe článku 3 usmernenia Komisie z 1998 (2) po skorom ukončení porušenia hneď potom, čo Komisia začala vyšetrovanie.
   
      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES 2003 L 1, s. 1).
   
      (2)  Usmernenie o spôsobe určenia pokút ukladaných na základe článku 15 ods. 2 nariadenia č. 17 a článku 65 ods. 5 ESUO (Ú. v. ES C 9, s. 3).